Federación Internacional da Medalla de Arte

A Federación Internacional da Medalla de Arte (en ; en ), coñecida tamén polo acrónimo FIDEM, é unha asociación profesional de ámbito internacional dedicada á práctica e a promoción da medallística artística.Estatutos da FIDEM. No sitio web de FIDEM.

A entidade está presidida polo numismático británico Philip Attwood."Contact FIDEM: President". No sitio web de FIDEM.

 Historia 
A FIDEM fundouse en París en 1937 como un instrumento para a promoción e a difusión da arte de gravar medallas a nivel internacional, de maneira que se garanta o seu recoñecemento e a súa consideración entre as demais modalidades artísticas, principalmente mediante publicacións e a través da organización de acontecementos internacionais."FIDEM history". No sitio web de FIDEM.

Os seus membros son desde artistas medallistas ata institucións como museos, casas de moeda, fundacións, bibliotecas, asociacións, empresas do sector e universidades de todo o mundo."Associations membres". No sitio web de FIDEM.

 Funcionamento 
A Federación Internacional da Medalla de Arte opera en arredor de 40 países, nos que conta coa figura dun delegado e un vicedelegado que manteñen contactos regulares cos artistas afiliados e con outras persoas e entidades relacionadas dun xeito ou doutro coa medallística.

Entre os principais eventos, a FIDEM organiza un congreso e unha exposición internacionais de periodicidade bianual sobre a arte da medalla, no transcurso dos cales se producen contactos e intercambios de ideas entre os artistas desta especialidade. O XXXV congreso, correspondente a 2018, tivo lugar en Ottawa, Canadá."XXXV Art Medal Congress - Ottawa". No sitio web de FIDEM."XXXV Art Medal Exhibition". No sitio web de FIDEM."International Medal Federation / Fédération International de la Médaille ". En Ottawa School of Art. 30 de maio de 2018.

Con ocasión de cada congreso-exposición, a entidade publica desde 1938 a revista Médailles, de difusión gratuíta entre os seus membros, que, entre outra información, agrupa artigos acerca dos temas tratados no congreso e sobre as medallas presentadas na exposición."Médailles magacine". No sitio web de FIDEM.Acceso en liña a todos os números de Médailles desde 1938.

 Premios da FIDEM 

 Gran Premio FIDEM 
No congreso que tivo lugar en Londres en 1992 instituíuse o Gran Premio da FIDEM, que se lle concede a unha das medallas presentadas en cada unha das exposicións internacionais bianuais, logo do seu exame por parte dun xurado escollido polo Comité Executivo e Consultivo da entidade, que atende a uns criterios prefixados por esta. A identidade dos gañadores coñécese en cada caso durante a cerimonia de clausura de cada congreso, momento no que se fai a entrega do galardón."FIDEM awards". No sitio web de FIDEM.

Estes son os gañadores do premio:"Grand Prix archives: Previous FIDEM; Grand Prix winners". No sitio web de FIDEM.

 1992: Maria Lugossy (Hungría).
 1994: Magdalena Dobrucka (Polonia).
 1996: Guus Hellegers (Países Baixos).
 1998: Joanna Troikowicz (Suecia).
 2000: Tibor Budahelyi (Hungría).
 2002: Bernd Göbel (Alemaña).
 2004: Elisabeth Varga (Países Baixos).
 2007: Helder Batista (Portugal).
 2010: Elly Baltus (Países Baixos).
 2012: Tetsuji Seta (Xapón).
 2014: Irina Suvorova (Rusia).
 2016: Ron Dutton (Gran Bretaña)
 2018: Mashiko Nakashima (Xapón)."Grand Prix: 2018 winner". No sitio web de FIDEM.

 Premio FIDEM AT 70 
En 2007 instituíuse este premio creado para conmemorar o 70 aniversario da entidade. Concédese a unha ou varias persoas que destaquen polo seu apoio ao mundo da medalla.

Desde a súa creación, máis dunha trintena de artistas foron galardoados con este premio. Na súa edición de 2018 resultaron galardoados os canadenses Lynden Beesley, Susan Taylor, Lorraine Wright, Michael Groves e David Dunlop.Listaxe completa de premiados: aquí.

 Notas 

 Véxase tamén 

 Outros artigos 

 Lista de asociacións numismáticas
Sociedade Alemá da Medalla de Arte
Sociedade Británica da Medalla de Arte

 Ligazóns externas 

 Sitio web da Sociedade Italiana de Numismática

Categoría:Asociacións numismáticas
Categoría:Gravado
Categoría:Organizacións sen ánimo de lucro
Categoría:Medallas